钦定古今图书集成/理学汇编/文学典/第156卷 > 《挚虞文章流别论》 > 《铭》
## 钦定古今图书集成/理学汇编/文学典/第156卷 > 《挚虞文章流别论》 > 《铭》

夫古之铭至约，今之铭至烦，亦有由也。质文时异，则
既论之矣。且上古之铭，铭于宗庙之碑。蔡邕为杨公
作碑，其文典正，末世之美者也。后世以来，器铭之佳
者，有王莽《鼎铭》、嘉量、诸侯大夫铭、太常、勒锺鼎之义，
所言虽殊，而令德一也。李尤为铭，自山河都邑，至于
刀笔笇契，无不有铭，而文多秽病。讨论而润色，亦可
采录。